CMC จัดโครงการ “Sharing Work Sharing Love” ปันน้ำใจผู้ยากไร้ชุมชนดาวคะนอง
CMC จัดโครงการ “Sharing Work Sharing Love” ปันน้ำใจผู้ยากไร้ชุมชนดาวคะนอง
5 มิ.ย. 2563

บริษัท เจ้าพระยามหานคร จำกัด (มหาชน) หรือ CMC แบ่งปันความรัก ส่งต่อความสุข ภายใต้โครงการ CMC Sharing Work Sharing Love โดยทีมงาน CMC จิตอาสาได้ลงพื้นที่เยี่ยมชุมชนโดยรอบสำนักงานใหญ่และได้พบกับประธานชุมชนดาวคะนอง ทำให้ได้ทราบถึงปัญหาในช่วงสถานการณ์โควิค-19 ซึ่งส่งผลกระทบอย่างมากกับผู้ป่วยติดเตียงและผู้ยากไร้ในชุมชนดาวคะนอง ครอบครัวขาดรายได้อย่างหนัก มีเงินไม่พอเลี้ยงปากเลี้ยงท้อง ซื้อของใช้ที่จำเป็น และกำลังรอคอยความช่วยเหลือจากหลาย ๆ หน่วยงาน
ทั้งนี้ ทีมงาน CMC จิตอาสา จึงได้เริ่มระดมทุนและเปิดรับบริจาคจากพนักงานและลูกบ้าน CMC ได้มีส่วนร่วมปันน้ำใจให้กันและกันในยามยาก โดยเมื่อวันที่ 4 มิถุนายน 2563 ทีมงาน CMC จิตอาสา ได้รวบรวมสิ่งของจำเป็นจากการปันน้ำใจของพนักงานและลูกบ้าน CMC โดยนำไปมอบให้ผู้ป่วยติดเตียงและผู้ยากไร้ ทั้งหมด 6 หลัง ณ ชุมชนดาวคะนอง